JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Meediafirma al-Jazeera reporteri surma uurimine
tekitab hõõrdumist Iisraeli-palestiinlaste suhetes
Uus oluline maagaasileid Iisraeli mandrilaval
Iisrael ei vaja luba asunduste ehitamiseks
Iisraeli armee poolt
araablaste linnas Jeninis läbi viidud terroristide tagaotsimiste raames
tekkis sõdurite ja terroristide vahel tulevahetus,
mille tulemusel hukkus meediafirma al-Jazeera ajakirjanik
Shireen Abu Akleh.
Palestiina omavalitsus (PO) süüdistab nagu ikka Iisraeli armeed,
kuid peaminister Naftali Bennetti kantselei teatel
näitab video põhjendatud võimalust,
et ajakirjanik hukkus palestiinlaste tulistatud kuulist.
Iisraeli valitsus on korduvalt nõudnud näha ja analüüsida
ajakirjaniku tapnud kuuli ning vastavat lahkamisdokumenti,
kuid Mahmoud Abbas on keeldunud ja nõuab rahvusvahelist uurimist.
Mainitud ajakirjanik oli ka USA kodanik,
mistõttu ka president Biden on nõudnud koostööd
nii Iisraeli kui palestiinlaste poolt.
Seegi Mahmoud Abbasile ei kõlvanud
ja mida ta mõtleb rahvusvahelise uurimisega on seega ülimalt ebaselge.
14. mail on Lääne kalendri kohaselt Iisraeli Iseseisvuspäev,
kuid palestiinlased on määranud selle leinapäevaks nimega Nakba,
kui leinatakse just Iisraeli iseseisvumist.
Traditsiooniliselt toimub sel päeval märuleid, loobitakse kive
ja peetakse meeleavaldusi
eelkõige Jeruusalemma vanalinnas ja Templimäel.
Iraan on taas õhutanud Hamasi ja selle toetajaid
minema massiliselt Templimäele, et kaitsta seal islami pärandi au.
Sellega seoses teatas islamistlik Templiorganisatsioonide peastaap
oma avalduses järgmist:
"Korduvad tungimised al-Aqsa mošeesse
on vaid lootusetud katsed, millega ei suudeta muuta ajaloo fakte,
mille järgi al-Aqsa mošee oli ja jääb
palestiinlaste, araablaste ja moslemite omaks."
"Palume seetõttu Jeruusalemmas, Läänekaldal
ja Palestiina okupeeritud siseosades olevail rahvamassidel
sõita õnnistatud al-Aqsa mošeesse,
et ära hoida okupatsiooni kurje kavatsusi," kuulutas avaldus.
Suuremaid vägivaldsusi õnnestus siiski vältida,
kuid päeva lõpuks kuulutas PO juht Mahmoud Abbas ometi,
et nad jätkavad makseid iisraellasi tapnud vabadusvõitlejaile,
hoolimata rahvusahelise üldsuse vastuseisust.
Vene armee peastaap teatas eelmine nädal,
et loobub neljast Loode-Süürias asuvast armeebaasist
ja kolib seal asunud väed Ukraina erinevatele rindejoontele.
Iisraeli seisukohast on asi enam kui murettekitav,
sest Venemaa teatel loovutatakse mainitud baasid
Iraani Revolutsioonikaardi
ja Liibanonis tegutseva terrori- rühmituse Hezbollah' käsutusse.
Jutt käib Khmeimimi, Qamishi, Deir el-Zori ja nn T-4 baasidest.
Teadaandes ei mainitud,
kui palju jääks baasidesse vene relvastust ja rakette.
Vähemalt kahes neist on asunud äärmiselt tõhusad
õhutõrjeks mõeldud S-400 raketipatareid.
Poliitikareporterite arvates on Venemaa avaldus seotud
Iisraeli asepeaministri Yair Lapidi pidevate Venemaad hukkamõistvate
ja Ukraina sõjaolukorda kritiseerivate avaldustega.
Riigi suurimat valitsusparteid Yesh Atidi juhtiv
Iisraeli välisministrina teeniv Yair Lapid näib tegevat kõik,
et vihastada lisaks Venemaale ka USA valitsust
ja eelkõige president Joe Bidenit.
Bideni valitsus on palunud Iisraelil külmutada
plaanitud 4000 eluaseme ehitamine Juudas ja Samaarias,
ehk Taba lepingus mainitud C-alale, mis kuulub Iisraeli haldusalla.
Yair Lapid teatas väga otsekoheselt, et Iisrael ei vaja USA luba
Läänekaldale uute asunduste ehitamiseks.
Iisrael on suveräänne riik ega palu kelleltki luba
oma territooriumil tegutsemiseks, tõdes Lapid.
"See, et ameeriklasi teavitame, ei tähenda, et paluksime neilt luba
oma ühiskonna normaalseks tegevuseks.
See ei vaja nende heakskiitu," ütles Yair Lapid.
Sellega distantseerub Lapid peaminister Bennettist,
sest küsimusele pingete kohta USAga antud teemal vastas Lapid:
"Kui 4000 uusasuniku kodu plaanide edendamisel
on rahvusvahelised tagajärjed,
on minu töö neid käsitleda ja ma tegelen nendega."
Vaid mõne päeva eest
leiti Iisraeli mandrilaval taas uus maagaasivaramu,
mis teeb olulise lisasüsti riigi kiiresti arenevasse energiatööstusse.
Kreeka firma Energean Oil and Gas teatas eelmine nädal,
et tegi majanduslikult olulise gaasileiu nn Atheneni kaevus,
kus leiduvat hinnanguliselt lausa 58 miljardit kuupmeetrit maagaasi.
Energiafirma tegevjuht Mathios Rigas tõdes,
et nad kaaluvad uusi strateegilisi turustusalternatiive nii iseseisvasse
kui laiemalt kogu Olympuse nimelise puurimispiirkonna arendamisse,
sh nii siseriiklikke kui välismaiseid tarneid.
Mainitud leid ja mitmete Olympuse piirkonna väljavaadete hõlvamine
kinnistab Vahemere idaosa rolli
globaalse maagaasiotsingute piirkonnana.
See kinnitab meie pühendumust konkurentsile
ja tarnekindluse pakkumisele regioonis,
võimaldab meie koostööd Iisraeliga
ning saavutab ühe meie tähtsaimaist verstapostidest käesoleval aastal,"
rääkis Kreeka firma juht Rigas.
Iisraeli majandus
on tänu viimaste aastate gaasileidudele oluliselt paranenud.
Neid on leitud juba 20st erinevast puurkaevust
riigi mandrilava territooriumil.
Gaasimaardlad on Iisraelile tähtsad nii majanduslikult kui poliitiliselt,
ja tänu Venemaa-Ukraina sõjale
on neist saanud ka oluline strateegiline faktor.
Juba 9 aasta eest otsustas Iisraeli valitsus,
et riik peab eksportima 40 % oma gaasitoodangust
ja investeerima kasumi majanduse arendamisse.
Iisrael on allkirjastanud gaasitarne- lepingud Jordaania ja Egiptusega
ning on ehitamas kuulsat EastMedi gaasijuhet
Küprose kaudu Kreekasse ja sealt edasi Itaaliasse,
et toimetada gaasi Euroopasse.
Võimude teatel on Iisraeli majandus säästnud ca 65 miljardit seeklit,
ehk ca 20 mlrd eurot üksnes mullu,
tänu jätkuvale siirdumisele maagaasi kasutamisele,
mille hind on Iisraelis endiselt märgatavalt madalam kui maailmas.
Araabia Ühendnimekiri, mis kuulub Knessetis opositsiooni,
päästis valitsuskoalitsiooni
esimesest Likudi fraktsiooni algatatud umbusaldusavaldusest
parlamendi suveistungjärgu avamisel mõne päeva eest.
Antud opositsioonifraktsioon päästis valitsuse pärast seda,
kui koalitsiooniliikmest araabia partei Ra'am
vältis istungit parlamendis
protestina valitsuse poliitikale Templimäe küsimuses.
Pärast 1-kohalise enamuse kaotamist
on Naftali Bennetti valitsusel väga nõrgad võimalused
üle elada oma ametiaeg või isegi juuli lõpuni kestev istungjärk,
kui ta ei suuda koguda desertööre opositsiooni pinkidelt
tagasi oma ridadesse, mis näib hetkel ülimalt ebatõenäoline.
Valitsuskoalitsiooni araablastest rahvaesindajad
pole üldse rahul valitsuse tegevusega
ning koalitsiooni esimehe kt Boaz Toporovski möönis esmaspäeval,
et koalitsioon on keset tõsist kriisi Ra'ami liikmelisuse suhtes.
Ta väljendas siiski ettevaatlikku optimismi
koalitsiooni ellujäämise suhtes.
Eelmisel esmaspäeval tõdeti Kanal13 korraldatud teleküsitluses,
et kui valimised toimuksid praegu, ei ületaks araablaste partei Ra'am
parlamendikohtade säilitamiseks vajalikku valimiskünnist.
Samuti selgus, et enamik praegustest koalitsiooniparteidest
langeks vähemusse ja seega Knesseti opositsiooni.
Samas jääks ilma valitsuse peaministripartei Yamina toetuseta
Likudi juhitud opositsiooniblokil ikkagi üks koht puudu lihtsast enamusest,
kuid kas selle või Uue Lootuse parteiga saaks Likud selge enamuse
ja ekspeaminister Netanyahu naaseks tagasi võimule.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee